данни;
 (6)„валидирани данни“ означава данни, проверени от държавите членки съгласно договорени правила за валидиране;
 (7)„наблюдавана стойност“ означава цифрова стойност, която представлява наблюдавана или импутирана информация според най-добрите знания въз основа на цялата налична информация от преброяването от 2021 г., по-конкретно преди прилагане на каквито и да е статистически мерки за контрол на оповестяването;
 (8)„поверителна стойност“ означава цифрова стойност, която не трябва да бъде разкривана с цел запазване на статистическата поверителност на данните и в съответствие със защитните мерки на държавите членки срещу оповестяването на статистически данни;
 (9)„специална стойност“ означава символ, който се предава като елемент от данни вместо цифрова стойност;
 (10)„флаг“ означава код, който може да придружава даден елемент от данни, за описване на специфична характеристика на стойността му на данни.
 Член 3
 Технически спецификации на референтната координатна мрежа от 1 km2
 1.Съгласно раздел 1.5 от приложение ІV към Регламент (ЕС) No 1089/2010 статистическата референтна координатна мрежа от 1 km2 за общоевропейски приложения е координатната мрежа с равноплощни клетки „Grid_ETRS89-LAEA1000“. Пространственото измерение на референтната координатна мрежа в координатната система, определена за тази координатна мрежа в раздел 2.2.1 от приложение ІІ към същия регламент, се ограничава до стойности на посока изток между 900 000 и 7 400 000 метра и стойности на посока север между 900 000 и 5 500 000 метра за целите на същия регламент.
 2.В съответствие с раздел 1.4.1.1 от приложение ІV към същия регламент всяка отделна клетка на референтната координатна мрежа от 1 km2 се идентифицира с уникален код на клетката, който е съставен от знаците „CRS3035RES1000mN“. Те са последвани от стойността на посока север в метри на точката на координатна мрежа в долния ляв ъгъл на клетката, следвани от буквата „Е“, след което стойността на посока изток в метри на точката в долния ляв ъгъл на клетката.
 3.Кодът на изпращащата данните държава членка, определян съгласно Междуинституционалното ръководство за изготвяне на публикациите, публикувано от Службата за публикации на Европейския съюз, последван от знака „_“, предшества кода на клетката на всяка клетка на координатна мрежа, предавана от съответната държава членка.
 Член 4
 Технически спецификации на темите от данните от координатната мрежа от 1 km2 и техните разбивки
 Прилагат се техническите спецификации за темите по приложението към Регламент (ЕС) 2017/543 за данните от преброяването от 2021 г. Разбивките на темите за целите на настоящия регламент са посочени в приложение І към него.
 Член 5
 Програма за данните от координатната мрежа от 1 km2
 1.В приложение ІІ е определена програмата за данните от координатната мрежа от 1 km2, които трябва да се предадат от всяка държава членка на Комисията (Евростат) за референтната 2021 година.
 2.Държавите членки заменят всяка поверителна стойност със специалната стойност „Не е известно“.
 Член 6
 Хармонизация на резултатите
 1.За да се улесни съпоставимостта на нивото на Съюза, стойностите на данни на резултатите, които трябва да се разпространяват, са хармонизирани. За целта се предпочитат цифровите стойности пред специалните, доколкото това е възможно.
 2.За да се гарантира достатъчно точна и надеждна информация за пространственото разпределение на общия брой на населението, държавите членки спазват следните изисквания:
 а)елементите от данни за